Han ser bestemt godt ud, selvom han er blevet en ældre herre.  Tillykke med ham. Håber at I får mange gode år sammen enddnu. 
Hvor han altså smuk! 
Anette - alternativ behandling har jeg tidligere benyttet mig af på andre heste, men aldrig nogensinde har det givet et resultat må jeg nok erfare :/ Jeg ville virkelig ønske det forholdte sig anderledes, men jeg har bare aldrig haft et godt resultat med det, til trods for at det var de "anerkendte" navne der har været ude. På én hest har jeg haft to healere/clairvoyante ude... den sidste sjovt nok udlært hos den første, dog vidste jeg ikke at den sidste var healer/clairvoyant - fik oplyst hun var adfærdskonsulent  Anyway, ingen ændring hos hesten på nogen måde, og i øvrigt havde de to vidt forskellige historier omkring den samme hest  Der er selvfølgelig mange andre former for alternativ behandling, men det er ikke lige dér jeg vil satse mine penge efterhånden  Har fået røntgen billederne vurderet hos anden dyrlæge, som netop har ringet til mig i dag. Hun var enig med vores lokale dyrlæge, at der absolut var tegn på ocd, men at det pt. ikke kunne slåes fast med 100% sikkerhed. Det krævede nye røntgenbilleder sidst på efteråret. Derud over fandt hun et fragment i hasen som dog intet havde at sige på gallen, samt et eller andet med det ene glideled som dog heller ingen betydning havde. Hun havde aldrig set en haflinger før med ocd, men én gang skulle jo være den første som hun sagde... og klart det lige skal være min haflinger  Det med at flytte stald har jeg faktisk overvejet må jeg tilstå, og vi skulle egentlig flytte til efteråret. Dog har jeg det ekstremt svært med det, pga. vi har været så mange år i samme stald, som i øvrigt er hos nogle af vores gode venner, så jeg passer stalden fuldt ud selv. Dvs. jeg ved alt hvad der kommer i hestene, hvordan de håndteres osv.... at overlade dette til andre har jeg virkelig svært ved. Så det kan da godt være at det ville virke at flytte stald... det må tiden vise  Mvh Janni
Min hest har fejlet en masse, spiserørsforstoppelse, stokhalt i ½ år (smedefejl), forfangen, nyreslag. Hendes ifolede periode var en hel historie for sig selv.  Men her i foråret fik hun astma og blev headshaker samtidig. Meget medicin og sommergræs, så blev det lidt bedre, men ridehuse/støvede baner har hun åbenbart svært ved. Min plag startede som føl ud med at have fysitis, hun fik kolik for nylig, det blev lige 3.700, hun fik kun tarmafslappende.   Når jeg så bagefter sidder og gransker, hvad der kan skabe kolik (har aldrig haft en kolikhest før), kan jeg ikke finde nogen årsag. Masser af hø - tjek. Masser af vand - hun drikker som en gal. Masser af motion - tjek. Hun får endda gærkultur hver dag, forebyggende!! Men intet er umuligt for den hest. Jeg sidder og revurderer, hvilken stald jeg skal vælge. Løsdrift - jamen der hostede hun også (støvet hø/halm). Hvad gør en klog. Nej, helt ærligt, så er det heller ikke altid, jeg er enig med mig selv i, at heste er LIVET. Min kæreste mener, de er nogle skod dyr, som burde aflives, hehe. Men så langt er jeg ikke helt kommet.
Jeg købte sidste sommer en frieserplag fra 2009, mhb. på at han skulle være min kommende ridehest  Han var billig, og dum som jeg var fravalgte jeg at få ham dyrlægetjekket, men det har jeg til gengæld lært til en anden gang! Han blev sendt med transport herop, og ankom om aftenen til hans nye stald. Her kom han i boks, og næste dag kørte jeg ud og lukkede ham på fold med hans nye to jævnaldrende kammerater. Unge som de var jo var skulle der jo tumles, og allerede samme dag opdagede jeg at han var halt  Dyrlæge skulle ud og vaccinere, kiggede hurtigt på det og mente han bare havde fået et slag på fold (kontaktede også sælger og fortalte dette), og derfor bare skulle have lov til at "gå det væk". Jeg synes det var lidt on-off med hans halthed, og valgte at få en anden dyrlæge ud og re vacc. og tjekke ham, hun mente også at han bare skulle gå. Det blev efterhånden værre, og jeg kørte ham til tjek hos dyrlæge, her mente en tredje dyrlæge at det var en hovbyld, så hjem og få smeden til at kigge - ingen hovbyld   Samtidig med det havde han fået sig en infektion med snot og lidt hoste og skulle på penicillin i ti dage. Derefter gik haltheden lidt i sig selv men kom så igen til januar, ind til dyrlæge og her fik vi taget røngtenbilleder samt bøjeprøve. Der var en skygge på billedet af hans skulder som de ikke helt kunne sige hvad var, samt at han var meget muskelfattig i samme skulder, derfor blev billederne sendt til Ansager. Så ringede Ansager at de troede det drejede sig om en cyste og de synes jeg skulle komme derned og få det tjekket. Og det var en pæn lang tur fra Brovst til Ansager, men jeg var bare opsat på at få et svar. Vi kom derned torsdag, han blev bøjet, bedøvet indtil han blev rentgående (ved bedøvelse i skulderen) og kom derfor i ultralydsscanning hvor de intet kunne se . De ville gerne beholde ham og tjekke ham igennem, så vi kørte hjem igen. Dagen efter ringede de, efter flere bøjeprøver/bedøvelser samt flere røngten billeder, at han havde væske i skulderleddet og derfor var blevet ledbehandlet og derfor beordret boksro i en måned. Vi kørte straks ned og hentede ham, men måneden efter var simpelthen det værste - at se hvordan han langsomt blev mere og mere ked af at stå inde og tilsidst begyndte at bide for at afreagere. Da måneden var omme blev han tjekket op med haltheden, og dyrlæge mente at der kun var 0,5 halthed som fandt sted under belastning som stop, og når han bare skulle gå og hygge det næste år, kunne han sagtens komme hjem og gå i vores løsdrift. Dette var i slutningen af februar. I maj måned kom han på sommergræs, og i juni måned opdagede jeg til min frygt at han er halt på samme forben igen  Han er virkelig den dejligste dreng der findes, og jeg holder så ubeskriveligt meget af ham, men allerede nu har han kostet mig over 15.000 kr i dyrlægeregninger på det første år, og nu skal vi i gang igen - øknomisk ved jeg ikke om jeg kan blive ved  Udover dette, kørte vi i juni galt med vores to hopper, hvilket efterhånden er løbet op i snart 6000 kr bare i dyrlægeregninger + at de har været umulige at få i fol og på den konto nok er oppe på 20.000 kr for i år .. Jeg elsker mine heste, men jeg synes godt nok det er ved at være ubeskriveligt hårdt, som i nævner er det psykiske det absolut værste, jeg tør eksempelvis ikke køre med vores heste efter uheldet, men økonomisk er jeg også bare ved at være fuldstændig drænet og frygter efterhånden hvad fremtiden vil bringe 
He he P*MM* - Tror vores gemaler lynhurtigt kunne blive enige  Nadja, det er godt nok en trist historie med din frieser  Håber han kommer i bedring. Mvh Janni